**ხ ე ლ შ ე კ რ უ ლ ე ბ ა**

**(პროექტი)**

**სახელმწიფო შესყიდვის შესახებ**

**(კონსოლიდირებული ტენდერი \_\_\_\_\_\_\_\_\_\_\_\_\_\_\_\_\_\_**)

ქ. თბილისი \_\_\_\_\_\_\_\_\_\_ 2020 წელი

ერთის მხრივ ----------------------- (შემდგომში შემსყიდველი) წარმოდგენილი მისი ----------------------- სახით და მეორეს მხრივ, -----------------------’ (შემდგომში მიმწოდებელი), წარმოდგენილი მისი ----------------------- სახით, „სახელმწიფო შესყიდვების შესახებ“ საქართველოს კანონის (შემდგომში - კანონი) 202 მუხლის, სახელმწიფო შესყიდვების სააგენტოს თავმჯდომარის 2018 წლის 14 დეკემბრის N14 ბრძანებით დამტკიცებული კონსოლიდირებული ტენდერის ჩატარების წესისა და პირობების, აგრეთვე „2019-2020 წლების განმავლობაში სხვადასხვა სახის კვების პროდუქტის სახელმწიფო შესყიდვის კონსოლიდირებული ტენდერების საშუალებით განხორციელების თაობაზე“ საქართველოს მთავრობის 2019 წლის 21 ნოემბრის №2392 განკარგულების საფუძველზე, \_\_\_\_\_\_\_\_\_\_\_\_\_\_\_\_ს 2020 წლის კონსოლიდირებული ტენდერის (CON------------) (შემდგომში - კონსოლიდირებული ტენდერი) შედეგად, ვდებთ წინამდებარე ხელშეკრულებას შემდეგზე:

1. **ხელშეკრულებაში გამოყენებულ ტერმინთა განმარტებები**
   1. ხელშეკრულება სახელმწიფო შესყიდვის შესახებ (შემდგომში - „ხელშეკრულება“) - შემსყიდველსა და მიმწოდებელს შორის დადებული წინამდებარე ხელშეკრულება, თანდართული ყველა დოკუმენტით, რომელიც ხელმოწერილია მხარეთა მიერ.
   2. ხელშეკრულების ღირებულება - საერთო თანხა, რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულების სრული და ზედმიწევნითი შესრულებისათვის.
   3. დღე, კვირა, თვე - კალენდარული დღე, კვირა, თვე, თუ წინამდებარე ხელშეკრულებით ან/და სატენდერო დოკუმენტაციით სხვა რამ არ არის განსაზღვრული.
   4. შემსყიდველი - ორგანიზაცია, რომელიც ახორციელებს შესყიდვას.
   5. მიმწოდებელი - პირი, რომელიც ახორციელებს საქონლის მიწოდებას ხელშეკრულების ფარგლებში.
   6. საქონელი - ხელშეკრულების მე-2 მუხლით გათვალისწინებული ხელშეკრულების საგანი.
   7. სატენდერო კომისია – „2019-2020 წლების განმავლობაში სხვადასხვა სახის კვების პროდუქტის სახელმწიფო შესყიდვის კონსოლიდირებული ტენდერების საშუალებით განხორციელების თაობაზე“ საქართველოს მთავრობის 2019 წლის 21 ნოემბრის N2392 განკარგულების საფუძველზე შექმნილი სატენდერო კომისია.
   8. სატენდერო დოკუმენტაცია- 2020 წლის \_\_ \_\_\_\_\_\_\_\_ს გამოცხადებული ---------- საკვები პროდუქტის ---------------------- 2020 წლის კონსოლიდირებული ტენდერის (CON------------) სატენდერო დოკუმენტაცია, რომელიც შესაძლოა დანართის სახით ფიზიკურად არ დაერთოს წინამდებარე ხელშეკრულებას, მაგრამ წარმოადგენს მის განუყოფელ ნაწილს.
2. **ხელშეკრულების საგანი და ობიექტი**
   1. წინამდებარე ხელშეკრულების საგანს წარმოადგენს ----------- შესყიდვა (CPV კოდი: ) სსიპ სახელმწიფო შესყიდვების სააგენტოს ვებ–გვერდზე გამოქვეყნებული CON-------------- სატენდერო დოკუმენტაციით, დანართებით, მიმწოდებლის სატენდერო წინადადებით გათვალისწინებული პირობებითა და ფასით.
   2. შესყიდვის ობიექტია წინამდებარე ხელშეკრულებით განსაზღვრული \_\_\_\_\_\_\_\_\_\_\_\_\_\_\_\_\_\_.
   3. შესასყიდი საქონლის საორიენტაციო რაოდენობა განსაზღვრულია დანართი N1-ში, რომელიც თან ერთვის წინამდებარე ხელშეკრულებას და წარმოადგენს ხელშეკრულების განუყოფელ ნაწილს.
   4. ხელშეკრულებაში მითითებული შესასყიდი საქონლის რაოდენობა საორიენტაციოა და შესაძლებელია შეიცვალოს ხელშეკრულების მოქმედების პერიოდში.
3. **ხელშეკრულების ღირებულება**
   1. ხელშეკრულების საორიენტაციო ღირებულებაა --------------------- ლარი.
   2. ხელშეკრულების ღირებულება მოიცავს როგორც მისაწოდებელი საქონლის ღირებულებას, ასევე წინამდებარე ხელშეკრულების შესრულებასთან დაკავშირებით მიმწოდებლის მიერ გაწეულ ყველა ხარჯს და საქართველოს კანონმდებლობით გათვალისწინებულ გადასახადებს.
4. **საქონლის მიწოდების ადგილი და ვადა**
   1. საქონლის მიწოდების ადგილია დანართი N2 -ით გათვალისწინებული მისამართები, რომელიც თან ერთვის წინამდებარე ხელშეკრულებას და წარმოადგენს ხელშეკრულების განუყოფელ ნაწილს.
   2. საქონლის მიწოდება უნდა განხორციელდეს 2020 წლის -----------დან 2020/2021 წლის --------ის ჩათვლით, წინამდებარე ხელშეკრულებაზე თანდართული (დანართი--) გეგმა-გრაფიკის შესაბამისად.
5. **მხარეთა უფლება-მოვალეობები**
   1. **მიმწოდებელი ვალდებულია:**

ა) საკუთარი ხარჯებით, უზრუნველყოს ხელშეკრულებით გათვალისწინებული საქონლის შეუფერხებლად მიწოდება; ამასთან, იგი იძლევა გარანტიას, რომ საქონელი შეესაბამება წინამდებარე ხელშეკრულებითა და საქართველოს კანონმდებლობით განსაზღვრულ მოთხოვნებს და საქონელი იქნება მიწოდებული სათანადო მდგომარეობაში, შეფუთვა არ იქნება დაზიანებული, ხოლო წარწერები საქონელსა და ეტიკეტებზე იქნება კითხვადი (ასეთის არსებობის შემთხვევაში).

ბ) სათანადო გულისხმიერებითა და პასუხისმგებლობით ითანამშრომლოს შემსყიდველ ორგანიზაციასთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.

გ) იმ შემთხვევაში, თუ ვერ ახერხებს საქონლის მიწოდებას დროულად, გულისყურით ითანამშრომლოს შემსყიდველ ორგანიზაციასთან, აცნობოს მას შეფერხების მიზეზი და შექმნილი პრობლემის აღმოფხვრის საბოლოო ვადა.

დ) ხელშეკრულების მოქმედების ნებისმიერ ეტაპზე, ასევე მოქმედების დასრულების შემდეგაც, აღმოჩენილი ხარვეზის ან/და ნაკლის გამოვლენის შემთხვევაში მოთხოვნის დაფიქსირებიდან, ხელშეკრულებით გეგმიურად განსაზღვრულ მიწოდების ვადაში შეცვალოს საქონელი ახლით, შემსყიდველის მხრიდან დამატებითი დანახარჯების გაწევის გარეშე.

ე) შემსყიდველს მოთხოვნის შემთხვევაში დროებით სარგებლობაში გადაცემული ჩამოსასხმელი აპარატის გატანა განახორციელოს ხელშეკრულების მოქმედების ვადის ამოწურვამდე, რისთვისაც შემსყიდველმა უნდა განუსაზღვროს არანაკლებ 10 სამუშაო დღე, თუ მხარეები სხვა რამეზე არ შეთანხმდებიან (აღნიშნული პუნქტი განკუთვნილია მხოლოდ იმ შემსყიდველი ორგანიზაციისთვის, რომელიც პროდქტს იღებს ჩამოსასხმელი აპარატით).

ე) ხელშეკრულების მოქმედების ნებისმიერ ეტაპზე, ჩამოსასხმელი აპარატის ხარვეზის/ნაკლის გამოვლენის შემთხვევაში (თუ ეს არ არის გამოწვეული განზრახი ქმედებით) მოთხოვნის დაფიქსირებიდან, 3 სამუშაო დღის ვადაში გამოასწოროს ხარვეზი/ნაკლი, ხოლო თუ გამოსწორება არ არის შესაძლებელი შეცვალოს იგი ახლით 10 სამუშაო დღის ვადაში (აღნიშნული პუნქტი განკუთვნილია მხოლოდ იმ შემსყიდველი ორგანიზაციისთვის, რომელიც პროდუქტს იღებს ჩამოსასხმელი აპარატით).

ვ) მჭიდროდ ითანამშრომლოს შემსყიდველ ორგანიზაციასთან საქონლის მიწოდების განრიგის, სიხშირის, მიწოდების ადგილისა და თითოეულ მისამართზე მისაწოდებელი პროდუქტის რაოდენობის დაზუსტების მიზნით.

ზ) უზრუნველყოს საქონლის ტრანსპორტირებისათვის განკუთვნილი სატრანსპორტო საშუალებების სუფთა მდგომარეობაში ყოფნა. ტრანსპორტი უნდა პასუხობდეს სანიტარულ - ჰიგიენურ ნორმებს და იყოს ვარგისი განსაზღვრული კატეგორიის საქონლის ტრანსპორტირებისთვის.

თ) შემსყიდველ ორგანიზაციაში დოკუმენტის უცხოურ ენაზე წარდგენის შემთხვევაში, მას დაურთოს საქართველოს კანონმდებლობით დადგენილი წესით შესრულებული თარგმანი ქართულ ენაზე. შემსყიდველი უფლებამოსილია, მოსთხოვოს მიმწოდებელს შესაბამისი დოკუმენტის ორიგინალის ან/და ნოტარიულად დამოწმებული შესაბამისი დოკუმენტის ორიგინალის ან/და ნოტარიულად დამოწმებული ასლის წარმოდგენა, რომლითაც შესაძლებელი იქნება წარმოდგენილი დოკუმენტ(ებ)ის ნამდვილობის დადასტურება;

ი) უზრუნველყოს სატენდერო დოკუმენტაციითა და შემსყიდველთან გაფორმებული ხელშეკრულებით გათვალისწინებული სხვა ვალდებულებების შესრულება.

* 1. **შემსყიდველი ვალდებულია:**

ა) უზრუნველყოს შესყიდვის ობიექტის მიღება, ამ ხელშეკრულებით გათვალისწინებული პირობების დაცვით.

ბ) დაიცვას მიწოდებულ პროდუქციის ეტიკეტზე დატანილი (ასეთის არსებობის შემთხვევაში) პროდუქციის შენახვის წესები.

გ) უზრუნველყოს ხელშეკრულების შესრულების კონტროლი.

დ) შეასრულოს ხელშეკრულებითა და სატენდერო დოკუმენტაციით დაკისრებული ვალდებულებები.

ე) სათანადო გულისხმიერებითა და პასუხისმგებლობით ითანამშრომლოს მიმწოდებელთან განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.

ვ) მიმწოდებლის მიერ მიწოდებული ჩამოსასხმელი აპარატები შეინახოს სათანადო მდგომარეობაში (გამოიყენოს მხოლოდ ხელშეკრულებით განსაზღვრული დანიშნულებით) და ხელშეკრულებით დადგენილ ვადაში დაუბრუნოს ის მიმწოდებელს (აღნიშნული პუნქტი განკუთვნილია მხოლოდ იმ შემსყიდველი ორგანიზაციისთვის, რომელიც პროდუქტს იღებს ჩამოსასხმელი აპარატით).

ზ) ჭურჭლის, რომლითაც მოხდა სითხის მიწოდება, მიმწოდებლისთვის დაბრუნება განახორციელოს ყოველი მომდევნო პარტიის მიწოდებისას, ხოლო ბოლო პარტიისას მიწოდებული ჭურჭელი, ხელშეკრულების მოქმედების ვადის დასრულებამდე. ჭურჭლის გატანას უზრუნველყოფს მიმწოდებელი მოთხოვნიდან 10 სამუშაო დღის ვადაში. თუ მხარეების სხვა რამეზე არ შეთანხმდებიან (აღნიშნული პუნქტი განკუთვნილია მხოლოდ იმ შემსყიდველი ორგანიზაციისთვის, რომელიც პროდუქტს იღებს ჩამოსასხმელი აპარატით).

თ) დაუბრუნოს მიმწოდებელს ჩამოსასხმელი აპარატები არაუგვიანეს ხელშეკრულების მოქმედების ვადის ამოწურვამდე, თუ ამას მოითხოვს მიმწოდებელი (ჩამოსასხმელი აპარატის გატანას უზრუნველყოფს მიმწოდებელი). თავის მხრივ მიმწოდებელი ვალდებულია განახორციელოს ჩამოსასხმელი აპარატის გატანა შემსყიდველი ორგანიზაციის მოთხოვნიდან 10 სამუშაო დღის ვადაში. თუ მხარეების სხვა რამეზე არ შეთანხმდებიან (აღნიშნული პუნქტი განკუთვნილია მხოლოდ იმ შემსყიდველი ორგანიზაციისთვის, რომელიც პროდუქტს იღებს ჩამოსასხმელი აპარატით).

1. **ხელშეკრულების შესრულების კონტროლი და საქონლის მიღება-ჩაბარების წესი**
   1. შემსყიდველის მიერ საქონლის მიწოდების ვადების, ხარისხისა და მოცულობის ხელშეკრულების მოთხოვნებთან შესაბამისობის დადგენა და ხელშეკრულების პირობების შესრულების კონტროლი ხორციელდება პერიოდულად, როგორც საქონლის მიწოდების დროს, ისე ამ ხელშეკრულების მოქმედების მთელი პერიოდის განმავლობაში შემსყიდველის მოთხოვნათა შესაბამისად.
   2. ხელშეკრულების პირობების შესრულების კონტროლზე და მიღება-ჩაბარების აქტის გაფორმებაზე შემსყიდველის მხრიდან გამოყოფილი იქნება/იქნებიან შესაბამისი უფლებამოსილი პირ(ებ)ი (-----------).
   3. შემსყიდველი უფლებამოსილია უარი განაცხადოს ხელშეკრულების პირობების დარღვევით მიწოდებული საქონლის ნაწილის ან მთლიანი მოცულობის მიღებაზე. მიმწოდებლის მოთხოვნის შემთხვევაში შემსყიდველი ორგანიზაციის წარმომადგენელმა წერილობით უნდა დაასაბუთოს პროდუქციის მიღებაზე უარის საფუძველი.
   4. თუ ჩამოსასხმელი აპარატებით სასმელის მიწოდებისთვის, მიმწოდებელი შემსყიდველს აწვდის კონცენტრანტს, შემსყიდველი უფლებამოსილია გადაამოწმოს მიმწოდებლის მიერ con\_\_\_\_\_\_\_\_\_\_\_\_ კონსოლიდირებულ ტენდერში წარმოდგენილი ინფორმაცია 1 ლიტრი კონცენტრანტისგან არანაკლებ რამდენი ლიტრი საბოლოო პროდუქტი მიიღება. რაზეც უნდა შედგეს შესაბამისი დოკუმენტი. თუ აღმოჩნდა, რომ კონცენტრანტი ვერ უზრუნველყოფს მითითებული რაოდენობის საბოლოო პროდუქტის მიწოდებას, შემსყიდველი უფლებამოსილია აღნიშნულზე მიმწოდებელს დააკისროს პირგასამტეხლო (წინამდებარე ხელშეკრულების 10.9. პუნქტით განსაზღვრული ოდენობით) და ხელშეკრულებაში ცვლილების შეტანის გზით, ხელშეკრულებაში მხარეებმა განსაზღვრონ შესაბამისი რაოდენობა (1 ლიტრი კონცენტრანტისგან არანაკლებ რამდენი ლიტრი საბოლოო პროდუქტი მიიღება).(აღნიშნული პუნქტი განკუთვნილია მხოლოდ იმ შემსყიდველი ორგანიზაციისთვის, რომელიც პროდუქტს იღებს ჩამოსასხმელი აპარატით და თუ მიმწოდებელი საბოლოო პროდუქტის მისაღებად შემსყიდველს აწვდის კონცენტრანტს).
   5. შემსყიდველი უფლებამოსილია გადაამოწმოს მიმწოდებლის მიერ con\_\_\_\_\_\_\_\_\_\_\_\_ კონსოლიდირებულ ტენდერში წარმოდგენილი ინფორმაცია 1 ცალი ნახშირორჟანგის ბალონი არანაკლებ რამდენი ლიტრი საბოლოო პროდუქტის მისაღებად არის საკმარისი. რაზეც უნდა შედგეს შესაბამისი დოკუმენტი. თუ აღმოჩნდა, რომ მიწოდებული ნახშირორჟანგის ბალონი ვერ უზრუნველყოფს მითითებული რაოდენობის საბოლოო პროდუქტის მიწოდებას, შემსყიდველი უფლებამოსილია აღნიშნულზე მიმწოდებელს დააკისროს პირგასამტეხლო (წინამდებარე ხელშეკრულების 10.9. პუნქტით განსაზღვრული ოდენობით) და ხელშეკრულებაში ცვლილების შეტანის გზით, ხელშეკრულებაში მხარეებმა განსაზღვრონ შესაბამისი რაოდენობა (1 ცალი ნახშირორჟანგის ბალონი არანაკლებ რამდენი ლიტრი საბოლოო პროდუქტის მისაღებად არის საკმარისი). (აღნიშნული პუნქტი განკუთვნილია მხოლოდ იმ შემსყიდველი ორგანიზაციისთვის, რომელიც პროდუქტს იღებს ჩამოსასხმელი აპარატით).
   6. ხარისხის დადგენილ სტანდარტებთან შესაბამისობის განსაზღვრის მიზნით, მიმწოდებელი ვალდებულია განახორციელოს CON------------- ტენდერის სატენდერო დოკუმენტაციის 2.9. პუნქტით (2.9 სხვა დამატებითი მოთხოვნები) განსაზღვრული ვალდებულებების შესრულება.
   7. შემსყიდველსა და მიმწოდებელს შორის მიღება-ჩაბარების ეტაპზე წარმოშობილი დავის შემთხვევაში (თუ დავა ეხება საქონელს), უნდა მოხდეს სადავო საქონლის ნიმუშის დალუქვა და სსიპ „ლევან სამხარაულის სახელობის სასამართლო ექსპერტიზის ეროვნული ბიუროში" ან სხვა აკრედიტირებულ პირში ტრანსპორტირება მიმწოდებლის მიერ, მისივე ხარჯებით. იმ შემთხვევაში თუ ექსპერტიზა დაადგენს, რომ საქონელი არ შეესაბამება ხელშეკრულებით გათვალისწინებულ პარამეტრებსა და მოთხოვნებს, ექსპერტიზის ხარჯებს აანაზღაურებს მიმწოდებელი, ხოლო თუ საქონელი შეესაბამება ხელშეკრულებით გათვალისწინებულ პარამეტრებსა და მოთხოვნებს, ექსპერტიზის ხარჯებს აანაზღაურებს შემსყიდველი.
   8. პროდუქტის დადგენილ სტანდარტებთან შესაბამისობის განსაზღვრის მიზნით, შემსყიდველი უფლებამოსილია საწარმოში/სასაწყობე ფართში ინსპექტირების მიზნით მიმართოს შესაბამის ორგანოებს.
   9. მიმწოდებელი ვალდებულია საკუთარი ხარჯებით უზრუნველყოს კონტროლის შედეგად გამოვლენილი ყველა დეფექტის ან ნაკლის აღმოფხვრა და წუნდებული საქონლის ახლით შეცვლა.
   10. საქონლის მიღება წარმოებს მიღება-ჩაბარების აქტის სახით. მიღება-ჩაბარების აქტი ფორმდება წერილობითი ფორმით, მხარეთა უფლებამოსილი წარმომადგენლების ხელმოწერით. საქონლის მიწოდება უნდა განხორციელდეს დღის განმავლობაში არაუგვიანეს 17:30 საათისა. 17:30 საათის შემდეგ „შემსყიდველი“ უფლებამოსილია უარი თქვას საქონლის მიღებაზე. თუ მხარეთა მიერ სხვა რამ არ არის განსაზღვრული ხელშეკრულებით.
   11. ჩამოსასხმელი აპარატების საშუალებით მისაწოდებელი პროდუქტისთვის საჭირო  ნახშირორჟანგის და კონცენტრანტის ან განზავებული სითხის მიწოდებისას უნდა გაფორმდეს შესაბამისი მიღება-ჩაბარების აქტი (თუ მხარეთა მიერ სხვა რამ არ არის განსაზღვრული ხელშეკრულებით), ხოლო ანგარიშსწორება უნდა განხორციელდეს საბოლოო პროდუქტის ლიტრაჟის მიხედვით. (აღნიშნული პუნქტი განკუთვნილია მხოლოდ იმ შემსყიდველი ორგანიზაციისთვის, რომელიც პროდუქტს იღებს ჩამოსასხმელი აპარატით).
   12. თუ მხარეთა შორის შეთანხმებული გეგმა-გრაფიკის თანახმად, მიწოდება ხორციელდება სამუშაო დღეს და კონკრეტული დღე ემთხვევა ოფიციალურ დასვენების დღეს, მიწოდების დღე უნდა შეთანხმდეს შემსყიდველთან.
2. **ანგარიშსწორების წესი**
   1. მიმწოდებელთან ანგარიშსწორება განხორციელდება უნაღდო ანგარიშსწორების ფორმით ეროვნულ ვალუტაში და უნდა მოიცავდეს საქართველოს კანონმდებლობით დადგენილ ყველა გადასახადს.
   2. შემსყიდველი ორგანიზაცია ვალდებულია, ანგარიშსწორება განახორციელოს  მიწოდებულ საქონელზე მიღება-ჩაბარების აქტის გაფორმებიდან 10 სამუშაო დღის ვადაში.
3. **ხელშეკრულების შესრულების შეფერხება**
   1. თუ ხელშეკრულების შესრულების პროცესში მხარეები წააწყდებიან რაიმე ხელშემშლელ გარემოებებს, რომელთა გამო ფერხდება ხელშეკრულების პირობების შესრულება, ამ მხარემ დაუყოვნებლივ უნდა გაუგზავნოს მეორე მხარეს წერილობითი შეტყობინება შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორე მხარეს მის მიერ მიღებული გადაწყვეტილება აღნიშნულ გარემოებებთან დაკავშირებით.
   2. იმ შემთხვევაში, თუ ხელშეკრულების პირობების შესრულების შეფერხების გამო მხარეები შეთანხმდებიან ხელშეკრულების პირობების შესრულების ვადის გაგრძელების თაობაზე, ეს გადაწყვეტილება უნდა გაფორმდეს ხელშეკრულებაში ცვლილების შეტანის გზით.
4. **ხელშეკრულების შესრულების უზრუნველყოფის გარანტია**

(მიმწოდებელი არ არის ვალდებული წარადგინოს ხელშეკრულების უზრუნველყოფის საბანკო გარანტია, თუ ხელშეკრულების ღირებულება ნაკლებია 20 000 (ოცი ათასი) ლარზე.)

* 1. ხელშეკრულების შესრულების უზრუნველყოფის მიზნით მიმწოდებელი ვალდებულია ხელშეკრულების გაფორმებამდე წარმოადგინოს, CON------------- ტენდერის მოთხოვნათა დაცვით, ხელშეკრულების შესრულების უზრუნველყოფის უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) გამოუთხოვადი საბანკო  გარანტია, რომელიც წარმოადგენს ხელშეკრულების განუყოფელ ნაწილს.
  2. ხელშეკრულების შესრულების უზრუნველყოფის საბანკო გარანტიის მოქმედების ვადა უნდა განისაზღვრებოდეს მინიმუმ 202\_ წლის \_\_ \_\_\_\_\_\_\_\_\_\_\_\_\_ (რიცხვი, თვე) ჩათვლით.
  3. ხელშეკრულების უზრუნველყოფის უპირობო გამოუთხოვადი საბანკო გარანტიის ოდენობა განისაზღვრება ხელშეკრულების ჯამური ღირებულების 5%-ის ოდენობით.
  4. თუკი მიმწოდებელს შესრულებული აქვს ყველა ვალდებულება, იგი უფლებამოსილია შემსყიდველი ორგანიზაციიდან გამოითხოვოს საბანკო გარანტია.
  5. მიმწოდებლის მიერ ხელშეკრულებით ნაკისრი ვალდებულების სრულად შესრულების შემდეგ შემსყიდველი ორგანიზაცია ვალდებულია დაუბრუნოს საბანკო გარანტია წერილობითი მოთხოვნიდან 14 დღის განმავლობაში.

1. **ხელშეკრულების პირობების შეუსრულებლობა**

**(პირგასამტეხლოს ოდენობები განისაზღვრება ხელშეკრულებების ღირებულებების მიხედვით - იხილეთ დანართი)**

* 1. მიმწოდებლის მიერ ხელშეკრულების პირობების შეუსრულებლობის, არაჯეროვანი შესრულების ან/და დაგვიანებით შესრულების შემთხვევაში გამოიყენება, სანქციები, რომელთა ფორმა, ოდენობა, ამოქმედების პირობები განსაზღვრულია წინამდებარე ხელშეკრულებითა და შესაბამისი სატენდერო დოკუმენტაციით.
  2. წინამდებარე ხელშეკრულებით გათვალისწინებული ვადების დარღვევის შემთხვევაში, თუ ვადის გადაცილება ეხება საქონლის ვადაგადაცილებით მიწოდებას (მათ შორის ხარვეზის ან/და ნაკლის გამოსწორების ვადა) შემსყიდველი უფლებამოსილია დააკისროს მიმწოდებელს პირგასამტეხლო ყოველ ვადაგადაცილებულ დღეზე ვადაგადაცილებით მიწოდებული საქონლის ღირებულების 0,2%-ის ოდენობით, მაგრამ თითოეული ლოკაციისთვის არანაკლებ დღეში 50 (ორმოცდაათი) ლარისა;
  3. წინამდებარე ხელშეკრულებით გათვალისწინებული ანგარიშსწორების ვადის დარღვევის შემთხვევაში, მიმწოდებელი უფლებამოსილია დააკისროს შემსყიდველს პირგასამტეხლო ყოველ ვადაგადაცილებულ დღეზე, მიმწოდებლისათვის ჩასარიცხი თანხის 0.2%-ის ოდენობით.
  4. წინამდებარე ხელშეკრულებით გათვალისწინებული ვალდებულების ნაწილობრივ შეუსრულებლობის შემთხვევაში, თუ ნაწილობრივი შეუსრულებლობა ეხება საქონლის მიუწოდებლობას და შემსყიდველ ორგანიზაციას აღარ გააჩნია აღნიშნული საქონლის მიწოდების საჭიროება/ინტერესი, შემსყიდველი უფლებამოსილია დააკისროს მიმწოდებელს პირგასამტეხლო შესასრულებელი ვალდებულების შესაბამისი ღირებულების 5%-ის ოდენობით, მაგრამ თითოეული ლოკაციისთვის არანაკლებ 300 (სამასი) ლარი.
  5. წინამდებარე ხელშეკრულებით გათვალისწინებული ვადების დარღვევის შემთხვევაში, თუ ვადის გადაცილება ეხება ლაბორატორიული დასკვნის/წერილის (გამოცდის ოქმით) წარმოდგენას, შემსყიდველი უფლებამოსილია დააკისროს მიმწოდებელს პირგასამტეხლო, თითოეული პროდუქტისთვის, ყოველ ვადაგადაცილებულ დღეზე ხელშეკრულების ღირებულების 0,1%-ის ოდენობით.
     1. თუ ლაბორატორიული დასკვნა/წერილი (გამოცდის ოქმით) წარმოდგენილია, მაგრამ არასრულყოფილია, თითოეული პროდუქტის თითოეულ პარამეტრზე, ყოველ ვადაგადაცილებულ დღეზე (ლაბორატორიული დასკვნის წარმოდგენამდე) ხელშეკრულების ღირებულების 0,02%-ის ოდენობით.

10.6. წინამდებარე ხელშეკრულებით გათვალისწინებული ვადების დარღვევის შემთხვევაში, გარდა ზემოაღნიშნული პუნქტებით გათვალისწინებული შემთხვევებისა, შემსყიდველი უფლებამოსილია დააკისროს მიმწოდებელს პირგასამტეხლო ყოველ ვადაგადაცილებულ დღეზე ხელშეკრულების ღირებულების 0,01%-ის ოდენობით.

10.7. უარყოფითი ლაბორატორიული დასკვნის (უარყოფითად ჩაითვლება ლაბორატორიული დასკვნა, სადაც კვლევის ობიექტის (პროდუქტის) ნებისმიერი პარამეტრი/მონაცემი არ შეესაბამება საქართველოში მოქმედ კანონმდებლობას, სტანდარტებს, ან/და წინამდებარე ხელშეკრულებას) წარმოდგენის შემთხვევაში შემსყიდველი უფლებამოსილია პრეტენდენტს დააკისროს პირგასამტეხლო ხელშეკრულების ღირებულების 1%-ის ოდენობით, ხოლო თუ შეუსაბამობა ეხება ისეთ პარამეტრს/მონაცემს რომელმაც შესაძლებელია საფრთხე შეუქმნას ადამიანის სიცოცხლეს ან/და ჯანმრთელობას ხელშეკრულების ღირებულების 5%-ის ოდენობით. ასეთ შემთხვევაში, შემსყიდველი უფლებამოსილია მიმართოს სატენდერო კომისიას ხელშეკრულების შეწყვეტის თაობაზე, საკითხის გადაწყვეტის მიზნით.

10.8. წინამდებარე ხელშეკრულებით გათვალისწინებული საქონლის ტექნიკური აღწერილობით განსაზღვრული პარამეტრების დარღვევის შემთხვევაში, რომლის მიუხედავათაც შემსყიდველი ორგანიზაცია მაინც მიიღებს აღნიშნულ პროდუქტს, იგი უფლებამოსილია დააჯარიმოს მიმწოდებელი ტექნიკური პარამეტრების დარღვევით მიღებული საქონლის ღირებულების 5%-ის ოდენობით.

10.9. წინამდებარე ხელშეკრულებით გათვალისწინებული სხვა ვალდებულების ნაწილობრივ შეუსრულებლობის შემთხვევაში, მხარე უფლებამოსილია დააკისროს დამრღვევ მხარეს პირგასამტეხლო ხელშეკრულების ღირებულების 0,5%-ის ოდენობით.

10.10. მიმწოდებლის მიერ ხელშეკრულებით ნაკისრი ვალდებულებების 3-ჯერ ან მეტჯერ დარღვევის შემთხვევაში, შემსყიდველი ორგანიზაცია უფლებამოსილია მიმართოს სატენდერო კომისიას ხელშეკრულების შეწყვეტის თაობაზე, საკითხის გადაწყვეტის მიზნით.

10.11. მიმწოდებლის მიერ კანონმდებლობით და კონსოლიდირებული ტენდერის შედეგად ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში, რომელი გარემოებების გათვალისწინებითაც შემსყიდველი ორგანიზაცია მიიჩნევს მიზანშეწონილად ხელშეკრულების შეწყვეტას, იგი უფლებამოსილია მიმართოს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით.

10.12. ხელშეკრულების შეწყვეტის თაობაზე შემსყიდველის მომართვის შემთხვევაში, სატენდერო კომისია, უფლებამოსილია იმსჯელოს კონკრეტული ხელშეკრულების ან/და კონსოლიდირებული ტენდერის ფარგლებში გაფორმებული სხვა ხელშეკრულებ(ებ)ის შეწყვეტის თაობაზე, გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.

10.13. სატენდერო კომისიის მიერ ხელშეკრულების შეწყვეტის შესახებ მითითების შემთხვევაში, შემსყიდველი ორგანიზაცია წყვეტს ხელშეკრულებას, რის შედეგადაც მიმწოდებელს ჩამოერთმევა ხელშეკრულების შესრულების უზრუნველყოფის საბანკო გარანტია. ხოლო თუ სატენდერო დოკუმენტაციის თანახმად, მიმწოდებელს არ მოეთხოვება და არ აქვს წარმოდგენილი ხელშეკრულების შესრულების უზრუნველყოფის გარანტია, მას შემსყიდველი აკისრებს ჯარიმას ხელშეკრულების ღირებულების 10%-ის ოდენობით.

10.14. ჯარიმისა და პირგასამტეხლოს გადახდა არ ათავისუფლებს მხარეს ძირითადი ვალდებულებების შესრულებისაგან.

1. **ხელშეკრულებაში ცვლილების შეტანა** 
   1. ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით, მხარეთა შეთანხმების საფუძველზე.
   2. ხელშეკრულება შეიძლება შეწყდეს მხარეთა ურთიერთშეთანხმების საფუძველზე.
   3. ერთი მხარის მიერ მეორისგან მიღებული საქმიანობასთან დაკავშირებული მთელი ინფორმაცია ითვლება მკაცრად კონფიდენციალურად ამ შეთანხმების როგორც ხელშეკრულების მოქმედების ვადის განმავლობაში ასევე ხელშეკრულების მოქმედების ვადის გასვლის შემდგომ. მხარეები მიიღებენ ყველა აუცილებელ ზომას იმისათვის, რომ არ დაუშვან მესამე პირებთან მიღებული ინფორმაციის გახმაურება.
2. **ფორს-მაჟორი**
   1. მხარეები არ არიან პასუხისმგებელნი თავიანთი ვალდებულების სრულ ან ნაწილობრივ შეუსრულებლობაზე, თუ ეს შეუსრულებლობა გამოწვეულია ისეთი გარემოებებით, როგორიცაა წყალდიდობა, ხანძარი, მიწისძვრა და სხვა სტიქიური მოვლენები, აგრეთვე ომები და საომარი მოქმედებები, ეპიდემია, კარანტინი ან მსგავსი მოვლენა. თუ ისინი უშუალო ზემოქმედებას ახდენენ წინამდებარე ხელშეკრულების შესრულებაზე. ხელშეკრულების შესრულების ვადა გადაიწევს შესაბამისი დროით, გარემოებათა დასრულების შემდეგ.
   2. ფორს-მაჟორული გარემოებების დადგომის შემთხვევაში წინამდებარე ხელშეკრულების მხარემ, რომლისთვისაც შეუძლებელი ხდება ნაკისრი ვალდებულებების შესრულება, პირველი შესაძლებლობისთანავე უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან პასუხს, იგი თავისი შეხედულებისამებრ, მიზანშეწონილობისა და შესაძლებლობის მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულების შესრულების ისეთი ალტერნატიული ხერხები, რომლებიც დამოუკიდებელი იქნებიან ფორს-მაჟორული გარემოებებისაგან.
   3. თუ სახელშეკრულებო ვალდებულებების მთლიანი ან ნაწილობრივი შეუსრულებლობის პირობები ფორს-მაჟორული მდგომარეობის გამო შეწყვიტენ წინამდებარე ხელშეკრულებას, მათ არ აქვთ კომპენსაციის მოთხოვნის უფლება.
   4. ფორს-მაჟორული გარემოებების არსებობა დადასტურებულ უნდა იქნას საამისოდ უფლებამოსილი სახელმწიფო ორგანოს მიერ.
3. **დავები და მათი გადაწყვეტის წესი**
   1. ხელშეკრულების მოქმედების პერიოდში წამოჭრილი ყველა დავა გადაიჭრება ურთიერთშეთანხმების გზით. შეთანხმების მიუღწევლობის შემთხვევაში, დავის გადასაწყვეტად მხარეები უფლებამოსილნი არიან მიმართონ სასამართლოს საქართველოს მოქმედი კანონმდებლობის შესაბამისად.
4. **სხვა პირობები**
   1. არც ერთ მხარეს არ აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე.
   2. მესამე პირთან ურთიერთობაში მხარეები მოქმედებენ თავიანთი სახელით, ხარჯებითა და რისკით.
   3. ერთი მხარის მიერ მეორისგან მიღებული საქმიანობასთან დაკავშირებული მთელი ინფორმაცია ითვლება მკაცრად კონფიდენციალურად ამ შეთანხმების როგორც ხელშეკრულების მოქმედების ვადის განმავლობაში ასევე ხელშეკრულების მოქმედების ვადის გასვლის შემდგომ. მხარეები მიიღებენ ყველა აუცილებელ ზომას იმისათვის, რომ არ დაუშვან მესამე პირებთან მიღებული ინფორმაციის გახმაურება.
5. **ხელშეკრულების მოქმედების ვადა**
   1. ხელშეკრულება ძალაში შედის მისი ხელმოწერის დღიდან და მოქმედებს 202\_ წლის \_\_(რიცხვი) \_\_\_\_\_\_\_\_(თვე).

|  |  |  |
| --- | --- | --- |
| **შემსყიდველი:** |  | **მიმწოდებელი:** |
|  |  |  |

დანართი N1

დანართი N2

**პირგასამტეხლოების დანართი**

ხელშეკრულების მე-10 მუხლში (ქვემოთ მოცემულ ცხრილში მითითებული პუნქტები) მითითებული პირგასამტეხლოს %-ული მაჩვენებლები და თანხები ცვალებადია და დამოკიდებულია ხელშეკრულების ღირებულებაზე.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **ხელშეკრულების ღირებულება** | ხელშეკრულების **10.2 პუნქტი (ლარი)**  (საქონლის ვადაგადაცილებით მიწოდება) | ხელშეკრულების **10.4 პუნქტი (ლარი)** (საქონლის მიუწოდებლობა - ინტრესის დაკარგვა) | ხელშეკრულების **10.5 პუნქტი (%)** (ლაბორატორიული დასკვნის წარმოდგენის ვადაგადაცილება) | ხელშეკრულების **10.5.1. პუნქტი (%)** (ლაბორატორიუ დასკვნაში რომელიმე პარამეტრის არ ასახვა) | ხელშეკრულების **10.6 პუნქტი (%)** (სხვა ვადების დარღვევა) | ხელშეკრულების **10.9 პუნქტი (%)**  (ვალდებულების ნაწილობრივი შეუსრულებლობა) |
| 1 | 500,000.01< | 50.00 | 300.00 | 0.1 | 0.02 | 0.01 | 0.5 |
| **2** | 200,00.01-500,000.00 | 40.00 | 200.00 | 0.15 | 0.03 | 0.015 | 0.5 |
| **3** | 50,000.01 - 200,000.00 | 35.00 | 150.00 | 0.2 | 0.04 | 0.02 | 0.5 |
| **4** | 10,000.01- 50,000.00 | 30.00 | 100.00 | 0.3 | 0.05 | 0.03 | 1 |
| **5** | < 10,000 | 20.00 | 50.00 | 0.5 | 0.1 | 0.05 | 1.5 |